section_heading: Životopis
paragraph_text: Pripadao je vrhu hrvatskoga sveučilišnog katoličkog pokreta koji je u otporu liberalizmu, materijalizmu i evolucionizmu te austrijskoj i ugarskoj politici nastojao u katoličanstvu i novoj socijalnoj politici pronaći hrvatske vrijednosti i sačuvati osobitosti hrvatskog društva i čovjeka. Zbog prerane smrti djelo mu je ostalo tek u obrisima. Surađivao je u „Luči” (1910./'11. – 1915./'16.), Spomen-knjizi o II. hrvatskom katoličkom kongresu u Ljubljani (1913.), „Danici” (1914.), „Hrvatskoj prosvjeti” (1914., 1915.). Njegova rukopisna ostavština stradala je 1945. godine.<ref>https://hbl.lzmk.hr/clanak.aspx?id=5624 Preuzeto 6. siječnja 2022.